‘ভোটার তালিকায় নাম উধাও’ বিষ্ফোরক কুণাল ঘোষ

ওয়েব ডেস্ক: ২০০২ সালে ভোটার তালিকা ও নির্বাচন কমিশনের দেওয়া ডিজিটাল ভোটার লিস্ট ঘিরে একাধিক বিতর্কের শুরু। ভোটার লিস্টে বিস্তর ফারাক রয়েছে বলে অভিযোগ তুলেছে তৃনমূল। বুথ উল্লেখ করে করে তৃনমূল নেতা দাবি করেছেন, বহু ভোটারের নাম নেই কমিশনের আপলোড করা লিস্টে। যদিও, এই অভিযোগ কার্যত স্বীকার করে নিল নির্বাচন কমিশন।

অভিযোগ স্বীকার করে নির্বাচন কমিশন জানিয়েছে, ওয়েব সাইটে সমস্যার কারণে এই ঘটনা ঘটে থাকতে পারে। তবে, কমিশনের আশ্বাস আগামীকালের মধ্যে এই সমস্যা মিটে যেতে পারে। যদিও মন্ত্রী চন্দ্রিমা ভট্টাচার্যের দাবি, বিপাকে পড়ে কমিশনের ওয়েবসাইট নাকি ক্র্যাশ করেছে বলে বলা হচ্ছে। তিনি বলেন, “আমরা পুরো ঘটনার যথাযথ তদন্তের দাবি করছি।”

আরও পড়ুন:কাজে ফিরছেন অনিচ্ছুক BLO-রা, দেখুন বড় আপডেট

২০০২ সালে বাংলায় শেষ এসআইআর প্রক্রিয়া হয়। সেই মোতাবেক ২০০২- র ভোটার তালিকাকে গুরুত্ব দিয়েছে নির্বাচন কমিশন। যাদের নাম ওই ভোটার তালিকায় রয়েছে, তাদের আর কোনো নথি দেখাতে হবে না । তবে যাদের সেই ভোটার তালিকায় নাম নেই তাদের ক্ষেত্রে আরও ১১ টি নথি দেখানোর প্রক্রিয়া রয়েছে। এইসবের মাঝেই এবার কমিশনের বিরুদ্ধে বিস্ফোরক মন্তব্য করল তৃণমূল। কুণাল ঘোষের দাবি, ২০০২ সালের ভোটার লিস্টে যাঁদের নাম ছিল, সম্প্রতি কমিশনের আপলোড করা ওইবছরের অনলাইন তালিকায় তাঁদের অনেকের নাম নেই। পরিকল্পনামাফিক এসআইআর-এর আগেই নাম বাদ দেওয়া হচ্ছে বলে দাবি করেন তিনি।

এই অভিযোগ মেনে নিয়ে নির্বাচন কমিশনের দাবি, ওয়েবসাইটে সমস্যার কারণে এই ঘটনা ঘটে থাকতে পারে। আগামিকালের মধ্যে সমস্যা মিটে যাবে।

দেখুন খবর